મોરબી સીરામીક એસોસિએશનના પ્રમુખ મુકેશ ઊંઘરેજાએ રાજ્યમાં પરપ્રાંતિય શ્રમિકો ઉપર થઇ રહેલ હુમલાની ઘટનાઓને વખોડતા કહ્યું હતું કે મોરબી સીરામીક ઈન્ડસ્ટ્રીઝમાં અંદાજે સવાલાખથી વધુ પરપ્રાંતીય શ્રમિકો રોજગારી મેળવી રહ્યા છે એ ઉપરાંત સ્થાનિક લોકો પણ મોટી સંખ્યામાં ઉદ્યોગમાં કામ કરી રહ્યા હોવા છતાં મોરબીમાં ક્યારેય આવા કિસ્સા બનતા નથી અને સ્થાનિક અને પરપ્રાંતીય લોકો હળીમળી કામ કરી રહ્યા છે.વધુમાં મુકેશભાઈ ઊંઘરેજાએ ઉમેર્યું હતું કે નિર્દોષ પરપ્રાંતીય શ્રમિકો પર થી રહેલા હુમલા સંદર્ભે સરકારે તાત્કાલિક પગલાં ભરવા જોઈએ નહીં તો ઉદ્યોગોને ભરપાઈ ન થઇ શકે તેવું નુકશાન થઇ શકે તેમ છે.